TLI และ BLA
ไทยประกันชีวิต หรือ TLI และ กรุงเทพประกันชีวิต BLA ราคาวิ่งขึ้นต่อเนื่อง ในระยะสั้นหุ้น ไทยประกันชีวิต มีแนวต้านสำคัญที่บริเวณ 17.80 บาท
ไทยประกันชีวิต หรือ TLI และ กรุงเทพประกันชีวิต BLA ราคาวิ่งขึ้นต่อเนื่อง ในระยะสั้นหุ้น ไทยประกันชีวิต มีแนวต้านสำคัญที่บริเวณ 17.80 บาท
26 ก.ย. 2565

ไทยประกันชีวิต หรือ TLI
และ กรุงเทพประกันชีวิต (BLA) ราคาวิ่งขึ้นต่อเนื่อง
ในระยะสั้นหุ้น ไทยประกันชีวิต มีแนวต้านสำคัญที่บริเวณ 17.80 บาท
ช่วงกว่าสัปดาห์ที่ผ่านมา ราคาได้ขึ้นมาแตะที่ระดับ 17.80 บาท อยู่ทั้งหมด 3 ครั้ง
และยังคงไม่สามารถผ่านไปได้
ทำให้ราคาหุ้นย่อตัวลงมาสร้างฐานบริเวณ 17.30–17.60 บาท
ส่วน กรุงเทพประกันชีวิต ราคาหุ้นในช่วง 12 วัน (ทำการ) เพิ่มขึ้นมาแล้วประมาณ 15-16% หรือจากระดับ 32.00 บาท มาอยู่บริเวณ 37.00 บาท (บวก/ลบ)
ปุจฉา เมื่อถามว่า ราคาหุ้นทั้งสองตัวจะไปต่อได้ไหม
ในทางเทคนิค ของไทยประกันชีวิต หากผ่าน 17.80 บาทขึ้นไปได้
ราคาที่ระดับ 18.00-18.50 บาท ก็แค่หน้าปากซอยแล้วล่ะ
ส่วน BLA ด้วยความที่ราคาหุ้นขึ้นมาแรงและเร็ว อาจมีแรงขายทำกำไรช่วงสั้นออกมาบ้าง จากรายใหญ่หรือนักลงทุนสถาบันที่เข้าไปเก็บช่วงไม้แรก ๆ
ทว่า ในทางพื้นฐานของหุ้นประกันชีวิตสองตัวนี้
ไม่มีอะไรน่าห่วง
ฐานะทางการเงินแข็งแกร่งมาก ๆ ทั้งสองหุ้น
ปัจจัยเสี่ยงมีเปอร์เซ็นต์ที่ต่ำมาก ๆ
หากหุ้นมีการปรับฐาน ราคาจะไม่ลงแรง
ส่วนปัจจัยหนุนในช่วงสั้นถึงปานกลาง ยังคงได้รับแรงบวกจากบอนด์ยีลด์ สหรัฐฯ ยังเป็นขาขึ้น
ล่าสุด “โนมูระ พัฒนสิน” คาดการณ์ปรับขึ้นดอกเบี้ยของธนาคารกลางสหรัฐ หรือ เฟด ไว้ค่อนข้างน่าสนใจ
โนมูระฯ บอกว่า ภาพตลาดแรงงานสหรัฐฯ ยังแข็งแกร่ง
ผสานภาวะการเงินยังผ่อนคลาย
ปัจจัยเหล่านี้ ช่วยหนุนดอกเบี้ยระยะสั้นปรับขึ้นต่อ
ส่งผลต่อการปรับมุมมอง ด้วยการคาดเฟด ขึ้นดอกเบี้ยนโยบายอีก 0.75% ในการประชุมรอบเดือน พ.ย. และ ธ.ค. 65
และจะปรับขึ้นอีก 0.50% ในการประชุมรอบเดือน ก.พ. 66
และเพิ่มอีก 0.25% ในการประชุมเดือน มี.ค. 66
และทำให้ Terminal rate จะขึ้นมาอยู่ที่ 5.25-5.5%
ก่อนที่เฟดจะลดดอกเบี้ยทุกรอบการประชุม โดยจะลด 0.25% ตั้งแต่เดือน ก.ย. 66 เป็นต้นไป และจะเร่งลดดอกเบี้ยรอบละ 0.50% ตั้งแต่ไตรมาส 2/67–ไตรมาส 4/67
หากการปรับขึ้นอัตราดอกเบี้ยของเฟดเป็นไปตามคาดการณ์ของโนมูระฯ
น่าจะทำให้ผลตอบแทนพันธบัตรรัฐบาล สหรัฐฯ ปรับขึ้นต่อเนื่องไปอย่างน้อยถึงต้นปี 2566
ทำให้นักวิเคราะห์ของโบรกเกอร์ ต่างยังคงแนะนำเข้าลงทุนทั้งในหุ้น TLI และ BLA
ณ สิ้นเดือน มิถุนายน 2565 ไทยประกันชีวิตมีสินทรัพย์ลงทุนอยู่ประมาณ 5.1 แสนล้านบาท และในจำนวนดังกล่าว หรือประมาณ 80% ลงทุนในบอนด์
ส่วนช่วง 7 เดือนแรก TLI มีเบี้ยประกันรับรวมเติบโต 12-13%
และ BLA มีสินทรัพย์ลงทุนอยู่ประมาณ 3.2 แสนล้านบาท
กว่า 80% ลงทุนในบอนด์เช่นกัน
ราคาเป้าหมายของ TLI อยู่ระหว่าง 20.10–22.00 บาท
BLA ราคาเป้าหมายอยู่ประมาณ 40.00 บาท (บวก/ลบ)